স্বামীর অপমান। সইতে পারলেন না সুন্দরী দীপিকা পাল্লিকল। ছেড়ে কথা বললেন না বিখ্যাত এই স্কোয়াশ প্লেয়ার। একহাত নিলেন এক সাংবাদিককে। কী এমন হয়েছিল যে দীপিকা পাল্লিকল সাংবাদিককে ছেড়ে কথা বললেন না? সংশ্লিষ্ট সেই সাংবাদিক এক ম্যাগাজিনে ভারতের ক্রিকেটার দীনেশ কার্তিককে ‘আনঅ্যাট্রাক্টিভ’ বলেছেন তাঁর লেখায়। কার্তিককে বিয়ে করেছেন দীপিকা। আর তাই স্বামীর অপমান, অসম্মান সহ্য করতে পারেননি মহিলা স্কোয়াশ প্লেয়ার। 
দীনেশ কার্তিক হিন্দু। অন্যদিকে দীপিকা খ্রিস্টান। তাঁদের দু’ বার বিয়ে হয়। দীপিকা পাল্লিকল ভারতীয় খেলাধুলোর জগতে বেশ পরিচিত নাম। সুন্দরীও বটে। সেই পাল্লিকল স্বামী দীনেশ কার্তিকের সমালোচনা সহ্য করতে পারেননি। দীনেশ কার্তিক দেখতে মোটেও সুদর্শন নয়, আকর্ষণীয়ও নয়— এভাবেই লিখেছিলেন সেই সাংবাদিক। দীপিকা সহ্য করতে পারেননি তা। পালটা দেন সেই সাংবাদিককে।